**PODNOŠENJE ZAHTJEVA**

**ZA SUBVENCIJE TROŠKOVA STANOVANJA**

**temeljem Odluke gradonačelnika o pomoći građanima grada Karlovca koji su se našli u teškoj socijalno-ekonomskoj situaciji izazvanoj pojavom epidemije korona virusa (COVID-19) KLASA:020-04/20-01/200, URBROJ:2133/01-08-01/04-20-1**

Subvencije i pomoć po posebnim odlukama mogu ostvariti **kućanstva čija UKUPNA PRIMANJA** od 1.4.2020. do dana podnošenja zahtjeva, uključujući i prihode ostvarene od imovine i druge prihode kućanstva ne prelaze:

* za samca do 2.250,00 kn
* za dvočlano kućanstvo do 2.350,00 kn
* za tročlano kućanstvo do 3.800,00 kn
* za četveročlano kućanstvo do 4.300,00 kn
* za svakog daljnjeg člana dodatnih 300,00 kn
* za osobu sa invaliditetom u visini 60% dodatnih 300,00 kn

Obrazac zahtjeva popunjavate samostalno ili uz pomoć stručnog suradnika.

Uz **Zahtjev za ostvarivanje prava na subvencije troškova stanovanja (obrazac 1)** temeljem Odluke o pomoći građanima grada Karlovca koji su se našli u teškoj socijalno – ekonomskoj situaciji izazvanoj pojavom epidemije koronavirusa (COVID-19) podnositelj zahtjeva **obvezan je uz zahtjev priložiti** navedene dokumente:

1. Odluka, rješenje ili drugi dokument (izdan od poslodavca) kojim se dokazuje da je prekid radnog odnosa nastupio kod poslodavca na kojeg se primjenjuje Odluka Stožera civilne zaštite RH o mjerama ograničavanja društvenih okupljanja, rada u trgovini, uslužnim djelatnostima i održavanja sportskih i kulturnih događanja („Narodne novine“ br. 32/2020), od 19. ožujka 2020.godine.
2. preslika **osobne iskaznice** za svakog člana kućanstva
3. podatak o **OIB**-u za sve članove
4. preslika tekućeg računa banke (obavezno **IBAN**)
5. potvrda o **primanjima za svakog člana kućanstva**  i to:
* plaća, prihod od samostalne djelatnosti (obrt, poljoprivreda, mljekarstvo i dr.)
* odrezak mirovine, rješenje o inozemnoj mirovini
* odrezak isplate porodne naknade
1. preslike **računa** zbog utvrđivanja **šifre korisnika** za veljaču ili ožujak 2020. :
* troškova komunalija (“Inkasator”)
* troškova centralnog grijanja (“Gradska toplana”)
* troškova električne energije (“Elektra”)

7.Izjava (Obrazac 2)

8. ostala dokumentacija po potrebi na zahtjev stručnog suradnika .

**Za sva pitanja možete se obratiti u UO za društvene djelatnosti Grada Karlovca na brojeve telefona 047 628 -253, 628-255 i 628-198 svakim radnim danom od 8 do 13 sati ili putem e-mail pošte blazenka.presecan@karlovac.hr ili** **ivana.cop@karlovac.hr****.**

Popunjeni obrazac **Zahtjeva** za ostvarivanje prava na subvenciju troškova stanovanja temeljem Odluke o pomoći građanima grada Karlovca koji su se našli u teškoj socijalno – ekonomskoj situaciji izazvanoj pojavom epidemije koronavirusa (COVID-19) i **pripadajuća dokumentacija** dostavljaju se mailom na e-mail adrese: blazenka.presecan@karlovac.hr ili ivana.cop@karlovac.hr.